Ngohe Aromatawai: Puna wai

|  |
| --- |
| Paerewa Paetae Hauora 91813: Te whakarite i tētahi kaupapa tiaki taiao i runga anō i tā te Māori titiro  Aronga: Hauora 3.3B v1  Whiwhinga: 3 |

Te Horopaki

I tēnei mahi aromatawai, ka whakatakoto koe i tētahi mahere hei whakapūmau i te oranga o tētahi puna wai.

Ka rangahau koe i ngā rautaki Māori e pīkautia ana e tō rohe ki te whakapūmau i te oranga o te puna wai.

Ka aromatawaingia tō mahere i runga i ngā tikanga Māori whakatoitū i tētahi puna wai.

Kei wareware, me āta whakarite te roanga o te wā e tutuki pai ai ngā mahi katoa mō tēnei aromatawai.

Hei Mahi

Rangahaua ngā kōrero mō ngā puna wai i tō rohe.

Me whakatakoto e koe he mahere e toitū ai tētahi puna wai i tō rohe kua whakamahia e te/ngā iwi kāinga mai rā anō. Me whakaatu, me hāpai te mahere i ngā tikanga Māori. Hei āwhina i a koe ki te whakamahere i te kaupapa, whakaarohia ēnei āhuatanga:

* + He aha ngā whāinga o te kaupapa? He aha ngā hua e whāia ana?
  + Ko wai mā te hunga whai pānga ki tēnei kaupapa?
  + He pēhea te roanga o tēnei kaupapa? Āhea pea tutuki ai te kaupapa?
  + He aha ngā āhuatanga me whai whakaaro ngā kaiwhakatinana o te kaupapa kia puta ai ngā hua? Me pēhea rātou e mōhio ai e tutuki haere ana, kua tutuki rānei te kaupapa?
  + He aha ngā hua o te mahere?
  + O ngā hua ka tautohua, ko ēhea ka hua mārire mai i te tirohanga Māori?
  + He aha ngā mea me whakarerekē o roto i aua tikanga whakaoranga puna wai?

Ka whakaaturia hei pūrongo ataata i mua i te aroaro o te hunga whakarongo.

Taunakitanga: Hauora 91813 Puna wai

|  |  |  |
| --- | --- | --- |
| Taunakitanga mō te Paetae | Taunakitanga mō te Kaiaka | Taunakitanga mō te Kairangi |
| * Ka whakamahere i te kaupapa. * Ka tautohu i ngā hua me te take i whiriwhiria ai te kaupapa. * Ka tautohu i ngā wāhanga o te kaupapa i ahu mai i tā te Māori titiro. * Ka taunaki i ngā whakaaro.   *Hei tauira:*  *Kua tautohua e te ākonga ngā hua o te toitūtanga o te mahere tiaki puna wai.* | * Ka whakamahere i te kaupapa e mārama ai te hunga pānui, hunga whakarongo rānei. * Ka whakamārama i ngā hua me te take i whiriwhiria ai te kaupapa. * Ka āta whakamārama i ngā wāhanga o te kaupapa i ahu mai i tā te Māori titiro. * Ka whakamahi i ngā taunakitanga e hāngai ana ki te kaupapa.   *Hei tauira:*  *Kua āta whakamāramahia e te ākonga ngā hua o te toitūtanga o te mahere tiaki puna wai.*  *Kua taunakihia ngā whakaaro.* | * Ka āta whakatakoto i te mahere e mārama rawa ai te hunga pānui, hunga whakarongo rānei. * Ka āta whakatakoto i ngā whakaaro mō te take i whiriwhiria ai te kaupapa kia mārama tonu te kitea. * Ka matapaki i ngā hua o te kaupapa me te hononga ki ngā wāhanga i ahu mai i tā te Māori titiro. * He nanakia te whakamahi i ngā taunakitanga hei tautoko i ngā whakaaro.   *Hei tauira:*  *Kua āta whakatakotoria e te ākonga ngā hua o te toitūtanga o te mahere tiaki puna wai.*  *He māia, he nanakia te whakamahi i ngā taunakitanga hei tautoko i ngā whakaaro.* |